*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Nelikumīgi izmantoto zivju ieguves rīku iznīcināšanas kārtība**

Izdoti saskaņā ar

Zvejniecības likuma

19. panta devīto daļu

1. Noteikumi nosaka nelikumīgi izmantoto zivju ieguves rīku iznīcināšanas kārtību.
2. Noteikumi attiecas uz nelikumīgi izmantotiem zivju ieguves rīkiem, ja to īpašnieks nav noskaidrojams un netiek uzsākts administratīva pārkāpuma process.
3. Valsts vides dienesta un Dabas aizsardzības pārvaldes, pašvaldības policijas vai pašvaldības vides kontroles amatpersonas pieņem lēmumu par zivju ieguves rīku iznīcināšanu šādos gadījumos:
   1. zivju ieguves rīka realizācijai paredzamie izdevumi pārsniedz paredzamos ieņēmumus;
   2. zvejas rīku transportēšanas un glabāšanas izdevumi pārsniedz to reālo vērtību;
   3. normatīvie akti nepieļauj šāda tipa zivju ieguves rīka lietojumu.
4. Lēmumā par zivju ieguves rīka iznīcināšanu iekļauj zivju ieguves rīka aprakstu, norādi par tā atrašanās vietu, kā arī iznīcināšanas pamatojumu.
5. Nelikumīgi izmantotos zivju ieguves rīkus iznīcina padarot tos nelietojamus un nododot sadzīves atkritumu apsaimniekotājam.

Ministru prezidents Arturs Krišjānis Kariņš

Vides aizsardzības un reģionālās

attīstības ministrs Juris Pūce